Rebríček ATP

Rebríček ATP () je poradie tenistov, ktoré zostavuje Association of Tennis Professionals (ATP) na základe dlhodobých výsledkov profesionálnych turnajov. Nový rebríček sa zverejňuje zvyčajne v pondelok a zahŕňa body získané na turnajoch okruhu ATP za posledných 52 týždňov. Pre dvojhru a štvorhru sú zostavované samostatné rebríčky.

Rebríček je oficiálne určený na kvalifikovanie a nasadzovanie tenistov do turnajov. Okrem toho sa, najmä v médiách, používa ako jednoduchý spôsob merania úrovne jednotlivých tenistov.

Okrem týchto rebríčkov pre nasadzovanie do turnajov sa do roku 2008 počítalo ešte poradie ATP Race, ktoré sa na začiatku každej sezóny nulovalo a slúžilo iba na určenie, ktorých osem najlepších tenistov sa zúčastní záverečného Turnaja majstrov.

 Spôsob zostavovania 
Spôsob započítavania bodov do rebríčka ATP sa v histórii menil. Súčasný spôsob výpočtu je nasledujúci:
 Body sa prideľujú za účast (postup do ďalších kôl, víťazstvo) v jednotlivých turnajoch okruhu ATP, prípadne i challengeroch a turnajoch okruhu ITF.
 Započítavajú sa body z trinástich tzv. „povinných“ turnajov (štyri grandslamové turnaje a deväť turnajov série Masters) a päť najlepších výsledkov z ďalších turnajov.
 Pokiaľ sa tenista niektorých „povinných“ turnajov nezúčastnil, počítajú sa mu namiesto toho body z iného turnaja.
 Účastníkom záverečného Turnaja majstrov sa počítajú body aj z tohto turnaja (majú teda započítané body z 19 namiesto 18 turnajov).
 Body za turnaje ITF (séria Futures) sa započítavajú až druhý pondelok po týždni, v ktorom sa turnaj konal.
 Body z turnajov zostávajú v rebríčku započítané 52 týždňov. Výnimkou sú body za Turnaj majstrov, ktoré sú z rebríčka odčítané nasledujúci pondelok po poslednom turnaji ATP nasledujúceho roka.

 Referencie 
 Ranking and Race FAQ na ATPtennis.com

 Externé odkazy 

 Aktuálny rebríček dvojhry na stránkach ATP
 Aktuálny rebríček štvorhry na stránkach ATP

Kategória:ATP
Kategória:Svetové športové rebríčky